गुजरात चुनाव में राजनीतिक विमर्श का स्तर जहां पहुंच गया है, उससे संकेत मिलते हैं कि महज एक राज्य का चुनाव जीतने के लिए बीजेपी क्या कुछ नहीं करने को आतुर है। सबसे चिंता की बात तो यह है कि इसकी अगुवाई कोई और नहीं देश के प्रधानमंत्री कर रहे हैं। अपने भाषणों में वे जिस भाषा का इस्तेमाल कर रहे हैं, वह विमर्श की सारी मर्यादाओं का न सिर्फ उल्लंघन है, बल्कि शालीनता और सौम्यता से एक किस्म की शत्रुता भी है। लेकिन स्थिति अचानक यहां तक नहीं पहुंची है। इसकी जड़ें संघ की उस विचारधारा से जुड़ी हैं जिसकी परिणति आज हम देख रहे हैं। चिंता की बात यह है कि जिन भगवान राम के नाम पर यह सब किया जा रहा है, उनको ही बीजेपी समझने को तैयार नहीं है। मैंने गोस्वामी तुलसीदास कृत रामायण अपने बचपन में खूब सुनी है। इसके लंका कांड ने मुझे सदा बेहद आकर्षित किया है, क्योंकि इसमें व्यक्ति और सत्ता पर बैठे राजनेता के चरित्र का सटीक वर्णन सीधे भगवान राम के श्रीमुख से सुनाई देता है। लंका कांड के 80वें दोहे में बताया जाता है कि राम और रावण के बीच संग्राम शुरू होने वाला है। सामने रावण की सुसज्जित सेना है और दूसरी तरफ संसाधन रहित भगवान राम की सेना। यह दृश्य देखकर विभीषण इस बात से आशंकित हो उठते हैं कि इतनी शक्तिशाली सेना का मुकाबला कैसे किया जाएगा। विभीषण अपनी शंका व्यक्त करते हैं: